钦定古今图书集成/明伦汇编/官常典/第606卷 > 《送蔡思贤参政使蜀》明·苏伯衡
## 钦定古今图书集成/明伦汇编/官常典/第606卷 > 《送蔡思贤参政使蜀》明·苏伯衡

“清晨旌节三川去，今日车书万国同。燕饯都亭来诏
使，停骖乡井访邻翁。峰经回雁边声静，峡入啼猿树
影空。昭烈祠西诸葛庙，秦州城北隗嚣宫。神交露立
苍茫际，长啸风生感慨中。毛伯昔闻周上介，随何今
见汉明公。”布宣德意相如檄，囊括山川太史功。河泷
从兹兵不构，轘辕此去路相通。庭充橘柚陈方物，歌
听《巴渝》识土风。最是多情江汉水，直随归楫到江东。